**Parodie la o specie rară**

*Ioan Silvan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parodie la o specie rară

Top izmană căciulă

spaţiu gol între litere

fără punct fără virgule

casă de piatră spatele casei

şliţ uitat descheiat pe trotuar

car mortuar

ou cămaşă găluşcă femeie

puncte de suspensie pensie vârcolac

buze meduze ventuze oale goale

nud înflorit

chip necioplit

uns cu mireasmă de geniu

vers tuns belit eunuc

coajă de nuc tenis organ genital

vital

tip de proteze în paranteze

foc apă aer pământ filozof

uf ai of citat ghilimele

cuvintele grele căzând în potire

direct din rostire

fără punct fără virgule fără spaţii

saţii nesaţii somn împlinit

semnătură pe ură cât dură